επι στεφανηφορου λεο[ν]τος του θεομνηστου μηνος λωιου τριτηι απιοντο[ς] εδοξε τη πορμουνου συ[γ]γενηαι γνωμη δρακοντο[ς] του ιατροκλειους επειδ[η] των συγγενων ευσεβως ε[χον]των προς το θηον και σπε[υ]δοντων οσον εφ εαυτοις [κ]αλλιστον και επιφανεστ[α]τον ποιησαι το τεμενος τ[ου] σινυρι και δια τουτο βουλομενων κατασκευασαι στοαν εν τωι τεμενει του προγεγραμμ[ε]νου θεου διοδοτος αμυντου [το]υ λεοντος εισηνεγκεν ψη[φισμα] και γνωμην επεγραψα[το τω]ν δε συγγενων ελομε[νων ερ]γοδοτας λεοντα ιασ[ονος του] μυωνιδου κοσητιος [κατα δε] υιοθεσιαν ηρακλειτου [του μυω]νιδου διοδοτον αμυν[τ]ου του λεοντος αριστεαν με[λ]ανος του απολλωνιου ιερε[α 0]ιος υψιστου και τυχης αγαθης [α]ριστομαχον αμυντου οι και υπ[ομει]ναντες τας τε των εργων [ε]γδοσεις εποιησαντο καλως [κα]ι συμφεροντως και λυσιτελως τηι συγγενειαι και εμ πασιν οσιως και δικαιως ανεσστραφησαν το τε κατασκευασμα γεγονεν αξιον της τε των συγγενων σπουδης και του θεου εν τε τοις αλλοις πασιν οι ανδρες ευνοως μεν και φιλοστοργως εχουσιν προς εκαστον των συγγενων και κοινη δε χρειας και ιδια των συγγενων εκαστωι παρεχομενοι διατελουσιν οπως ουν και οι συγγενεις φαινωνται τοις αγαθοις των ανδρων αξιας αποδιδοντες χαριτας αγαθηι τυχηι επ[η]νησθαι λεοντα διοδοτον αρι[στε]αν αριστομαχον και στεφανω[σαι -].
Robert, Sinuri no. 9